Mohimi i lindjes së virgjër të Jezusit

[parapamje| *[Besojma e Nikesë*, e mbajtur nga Perandori Konstandin (në qendër) në këtë ikonë, hodhi poshtë në mënyrë specifike që Jezusi kishte një baba njerëzor. ]]
**Mohimi i lindjes së Jezusit nga virgjëresha** gjendet në grupe dhe individë të ndryshëm gjatë historisë së krishterimit . Këto grupe dhe individë shpesh mbajtën një qëndrëm të tillë ndaj kristologjisë që e kupton Jezusin si njeri, bir i vërtetë i prindërve njerëzorë.  

## Krishterimi i hershëm 
Grupi më i lidhur me mohimin e lindjes së virgjër ishin Ebionitët . Megjithatë, Jeronimi nuk thotë se të gjithë ebionitët e mohuan lindjen e virgjër, por vetëm e kundërshton pikëpamjen e tyre me pranimin e doktrinës nga ana e një grupi të lidhur, nazareasit .  Pikëpamja u hodh poshtë nga këshillat ekumenikë, veçanërisht në Këshillin e Parë të Nikesë, i cili u mblodh për të trajtuar drejtpërdrejt natyrën hyjnore të Krishtit. 

## Reformimi 
Trazirat e Reformacionit krijuan shumë grupe dhe individë radikalë, disa prej të cilëve u akuzuan se mohuan, ose në fakt e mohuan, lindjen e papërlyer. Për shembull, gjatë gjyqit të Lorenzo Ticianos përpara Inkuizicionit në Venecia në vitin 1550, u akuzua se rrethi i të ndjerit Juan de Valdés (vdiq më 1541) në Napoli kishte përfshirë individë të tillë.  Unitarianët e hershëm, të quajtur shpesh Socinianë, sipas Laelio Socinit, i cili për herë të parë botoi analizën e parë unitare të *Logos* së Gjonit në 1550, u akuzuan ndonjëherë për mohimin e lindjes së virgjër, por kryesisht mohuan vetëm paraqënien e Krishtit në qiell. Për nipin më të njohur të Socinit, Fausto Socini, lindja mrekullore e virgjër ishte elementi i besimit të tyre, i cili hoqi nevojën për paraekzistencën që ata kundërshtonin.  Socinianët në fakt shkishëruan nga numri i tyre përkthyesin e Biblës së parë në bjellorusisht, Symon Budny, për mohimin e tij të lindjes së virgjër. 

## Shekujt XIX-XXI 
Studiuesit biblikë, besimtarë kishtarë dhe teologë që e kanë refuzuar në mënyrë të dukshme lindjen e virgjër përfshijnë:

* Albrecht Ritschl, teolog gjerman luteran i shekullit të XIX, i konsideruar një ndër etërit e Protestantizmit Liberal.
* Harry Emerson Fosdick, pastor amerikan baptist, mbështetës i zëshëm i protestantizmit liberal . Në një predikim të 1922 nga First Presbyterian Church në Nju Jork, të quajtur "A do të fitojnë fundamentalistët?", Fosdick e vuri në dyshim lindjen e virgjër, duke thënë se kërkonte besim në një "mrekulli speciale biologjike"."
* Fritz Barth, ministër zvicerian i reformuar dhe babai i Karl Barthit. Pikëpamjet e Fricit i kushtuan atij dy ngritje në detyrë.
* James A. Pike, Peshkopi Episkopal i Kalifornisë (1958–1966), i cili e shpalli dyshimin e tij për Lindjen e Virgjër në edicionin e 21 Dhjetorit 1960 të *Christian Century*.
* Shkrimet private të Martin Luther King tregojnë se ai e refuzonte verbatimin biblik; ai e përshkruante biblën si "mitologjike", e dyshonte se Jezusi ishte lindur nga një e virgjër dhe nuk e besonte se historia e Jonahut dhe Balenës ishte e vertetë.
* John Shelby Spong, peshkop episkopal i Newark, autor i *I lindur nga një grua: Një peshkop rimendon Lindjen e Jezusit*, i cili duke ndjekur studiuesen feministe Jane Schaberg, shkruajti tekste të ngjashme.
* Marcus J. Borg, anëtar i shquar i Seminarit të Jezusit, autor i shumë librave, dhe bashkëautor i *Kuptimi i Jezusit: Dy Vizione*, i cili i shikonte historitë e lindjes si "tregime metaforike", dhe tha, "Unë nuk mendoj se ngjizja e virgjër është historike, dhe nuk mendoj se ishte një yll special ose njerëz të urtë ose barinj ose lindje në një stallë në Betlehem. Kështu që nuk i shoh këto histori si raporte historike por si krijime letrare."
* John Dominic Crossan, anëtar i shquar i Seminarit të Jezusit, autor i *Jezusi: Një Biografi Revolucionare*, i cili shpalli, "Unë e kuptoj ngjizjen e virgjër të Jezusit si një shpallje konfesionale për statusin e Jezusit jo një deklaratë biologjike për trupin e Marisë. Është besimi i mëvonshëm në Jezusin si i rritur i transportuar mitologjikisht në kohë mbi Jezusin si fëmijë."
* Robert Funk, themeluesi i Seminarit të Jezusit, dhe autor i *I ndershëm ndaj Jezusit*, i cili pohoi, "Ne mund të jemi të sigurt se Maria nuk e ngjizi Jezusin pa ndihmën e spermës njerëzore. Është e paqartë nëse Jozefi ose ndonjë mashkull tjetër i panjohur ishte babai i Jezusit. Ka të ngjarë që Jezusi ishte i paligjshëm."
* Jane Schaberg, studiuese biblike feministe dhe autore e *Joligjshmëria e Jezusit*, who contended se Mateu dhe Luka ishin të vetëdijshëm se Jezusi ishte ngjizur jashtë martese.
* Uta Ranke-Heinemann, who contends se lindja e papërlyer e Jezusit donte të thoshte dhe duhet të kuptohet si një alegori e një nisme speciale të Zotit, e krahasueshme me krijimin e Adamit nga Zoti, dhe në vijë me legjendat dhe alegoritë e antikitetit.
* David Jenkins, Bishop of Durham nga 1984 deri në 1994, ishte i pari klerik i sprovuar anglikan që erdhi në vëmëndjen e publikut anglez për qëndrimin e tij se "Nuk do ta quaja të pabëshme nga Zoti që të siguronte një ngjizje të virgjër. Por nuk besoj se e bëri atë."
* Gerd Lüdemann, historian dhe shkollar gjerman i Dhiatës së Re, anëtar i Seminarit të Jezusit, dhe autor i *Lindja e Virgjër? Historia e Vërtetë e Marisë dhe djalit të saj Jezus*, argumenton se të krishterët e parë kishin zhvilluar idenë e lindjes së virgjër si "një reagim i mëvonshëm ndaj raportimeve, me qëllim njollosjen por të vërteta, se Jezusi ishte ngjizur jashtë martese ... Ka një themel historik në faktin se Jezusi kishte një at tjetër nga Jozefi dhe në fakt ishte ngjizur para martesës së Marisë."
* Robin Meyers, ministër i Kishës së Bashkuar të Krishtit, partizan i Krishtërimit Përparimtar, dhe autor i *Shpëtimi i Jezusit nga Kisha: Si të ndalohet adhurimi i Krishtit dhe si të fillohet ndjekja e Jezusit.*